**Ka loga e leo, loga foki e tau fifiliaga: Liu manamatu ke he tau viliaga ke lata mo e tau school board | Tau fakailoaaga ke lata mo e tau fanau aoga**

**Ko e ha ne kua ole atu ke moua mai falu a manatu ia koe?**

Manako a mautolu ke he ha haau a tau lagomatai ke lata mo e tau kura mo e tau school boards ke gahua mitaki e tau viliaga ke lata mo mutolu.

Ko e tau fifiliaga manatu ne taute he tau kura mo e tau school board to lauia ai a koe mo e haau a magafaoa. Tau fanau oti he veveheaga 9 ki luga, maeke ke fifili e hukui ki loto he kura poke school board. Ko e hukui he tau fanau aoga ke lagomatai mo e iloa ha mutolu a tau manatu mo e fakahoko atu ke he board, mahuiga lahi ke gahua mitaki e tau fakatokatokaaga vili ki a koe. Pete ia, iloa e mautolu kua nakai fa taute pihia ha ko e tau kakano nei:

* Pehe mai foki e tau fanau fakaako kua nakai fai leo, nakai putoia a lautolu ke he tau fifiliaga manatu he aoga;
* Tau fakatokatokaaga vili ke he magaaho nei liga fai he tau boards ne nakai ha ha i ai e tau hukui kehekehe; mo e
* Nakai gahua poke fakafita oti e tau tagata ke he tau viliaga he tau school board.

Manako a mautolu ke kitia kua tokologa e tau fanau aoga ne kua fakafita ke he tai viliaga he tau school board. Amanaki a mautolu ko e tau manatu fakakite mae tau hikihikiaga ne kua fakakite atu ke he kelekele, kua mukamuka ki a koe mo e haau a tau kapitiga ke he tau viliaga. Haau a fakafitaaga ke lagomatai aki foki e boards ke iloa mo e maama mitaki a koe, tau fanau aoga oti mo e maaga ne toka ai e aoga.

**Ke lagomatai aki a mautolu ke he tau puhala ke fakatolomaki aki e tau viliaga he tau school board, kua ole atu pehe-totou e tau manatu fakakite na mae tau hikiaga ti tali e tau huhu i lalo.**

***Tau manatu uho ma e tau hikihikiaga: Ke taute ni he kura poke tau aoga ha lautolu a tau fakatokatokaaga ke lata mo e tau viliaga ke fakaaoga e tau lakau hila, ui e taha fono poke fakaaoga e tau puhala vili ne fae taute ke he tau magaaho nei***

Magaaho nei, ka hoko mai e magaaho ke fifili e hukui ke lata mo e tau tagata gahua, to atu ki a koe e fakailoaaga poke fakatata viko he aoga, ko e fakailoaaga ke iloa e koe, ko e vili fefe, mo e a fe ke fifili ai e hukui mae tau tagata gahua.

Nakai ko e fakakite a mautolu ke pehe utakehe e tau puhala ne fae fakaaoga ke he magaaho nei. Manatu a mautolu ke taute he tau kura, mo e tau aoga ke fakaaoga falu poke fakaaoga oti e tau **fakatokatokaaga vili ke he tau lakau hila poke taute taha fonoaga.** Ko e puhala nei, maeke he tau aoga ke fifili e tau fakatokatokaaga vili ne kua gahua mitaki ke lata ia mo e tau fanau aoga.

|  |
| --- |
| Huhu 1: Mitaki nakai e tau puhala vili ha ne fae fakaaoga he tau magaaho nei ke lata mo koe? Kaeke kua pehe a koe 'E', mitaki fefe? Kaeke kua pehe mai 'Nakai', ko e ha ne nakai mitaki ai?Huhu 2: Maeke fefe ia tautolu ke taute e tau fakatokatokaaga vili ne kua gahua mitaki ke lata mo e tau Māori, tau tagata he Pasifika, tau Muslim, tau Asia, tau tagata omai he falu a kautu mo e tau fanau aoga ne kua fai auhiaaga ke he tau tino mo e momoui? |

Fakaaoga e tau lalau hila ke vili

Manamanatu a mautolu ke maeke he tau kura mo e tau aoga ke taute ha lautolu a tau vili -fakaaoga e tau lakau hila. Kakano he mena nei, ko e kura poke aoga haau kua lata ke fakaaoga e tau meli hila, tau apps mo e tau kupega hila ke taute aki falu poke taute oti aki e tau fakatokatokaaga vili, ti pihia mo e viliaga mae hukui he tau fanau aoga.

|  |
| --- |
| Huhu 3a: Ko e heigoa falu a mena mitaki ke he haau a kitekiteaga kaeke kua fakaaoga ni he tau lakau hila? Huhu 3b: Ko e heigoa falu a tau mena kua nakai mitaki ke he haau a kitekiteaga kaeke kua fakaaoga ni he tau lakau hila?Huhu 3c: Ko e heigoa haau a kitekiteaga ke he tau aoga, tau mena kua lata ia lautolu ke taute ke iloa to haohao mo e kua mitaki e potaaga he tau vili? |

Fakaaoga e tau fonoaga ke lata mo e tau vili (Hui-based elections)

Manamanatu foki a mautolu kua lata he kura poke aoga ke taute taha fonoaga ke lata mo e viliaga he board. Kakano he mena nei ke taute he tau kura mo e tau aoga e taha fonoaga ke lata ia mo e ha lautolu ni a tau fakatokatokaaga, tuga e kaupapa mo e tikaga he aoga, ne kua tu tonu mo e viliaga he tau board members ti phia mo e hukui he tau fanau aoga.

|  |
| --- |
| Huhu 4a: Ko e heigoa falu a mena mitaki ka moua mai ke he tau viliaga kaeke kua taute taha fonoaga?Huhu 4b: Ko e heigoa falu a mena kua nakai mitaki kaeke kua taute e tau viliaga ke he taha fonoaga? |

***Tau manatu fakakite ke lata mo e tau hikihikiaga: Fakatutala mo e tau fanau aoga he veveheaga 9 ki luga***

Ke iloa mooli kua fifili he tau aoga e tau fakatokatokaaga vili kua gahua ke lata mo koe, manatu a mautolu kua lata tonu ni he tau boards ke fai fakatutalaaga mo e tau fanau aoga he veveheaga 9 ki luga, tau tagata gahua mo e maaga ke iloa ko e ha e fe tau puhala vili kua manako a lautolu ki ai.

|  |
| --- |
| Huhu 5: Manatu nakai a koe, kua lata he tau aoga ke fai fakatutalaaga mo e tau tagata vili mo e tau tagata he maaga ke he tau puhala vili kua loto a lautolu ki ai? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Tau manatu fakakite ke lata mo e tau hikihikiaga: Ke fakamalolo e leo he tama fakaako***

Manamanatu a mautolu ke he tau puhala ke iloa tonu kua maeke he tau tama aoga/tau tama fakaako ke fakafita tumau ke he tau fifiliaga he board. Ke he magaaho nei, kaeke kua nakai maeke he viliaga ke moua e hukui mae tau tama aoga, to nakai maeke ke fai tama foki ke hukui e pu ia a to fakahoko e viliaga.

Manatu a mautolu kua lata tonu ni e tau board ke fifili e hukui mae tau fanau aoga poke kumi foki taha puhala kehe ke lata mo e tau fanau ke fai talahauaga ke he tau fifiliaga he board, kaeke ke nakai moua ha tama ke hukui e tau fanau aoga.

|  |
| --- |
| Huhu 6a:Talia nakai a koe ke he hikiaga nei? Kaeke kua pehe mai 'E', ko e ha? Kaeke kua pehe mai 'Nakai', ko e ha? Question 6b: What else can be done to strengthen student voice and participation in school board elections?  |

***Tau manatu fakakite mae tau hikihikiaga: Fakakite e puhala foou, fakaholoaga ku ke lata mo e viliaga he tau fanau aoga***

Magaaho nei tau fakatokatokaaga, 63 e aho ke he viliaga he hukui mae tau fanau aoga. Fakatokatokaaga ku, liga fiafia e tau fanau aoga ki ai. Ko e mena ia, manako a mautolu ke fakakite taha fakatokatokaaga foou, ke taha e mahina ti fakahoko e vili ke lata mo e hukui he tau fanau aoga.

|  |
| --- |
| Huhu 7: Talia nakai a koe ke he taha e mahina ti fakahoko e vili ke lata mo e hukui he tau fanau aoga? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Manatu fakakite mae tau hikihikiaga: Ke he tau aoga ke fifili ko e a fe ke fakahoko ai e vili ke lata mo e hukui he tau fanau aoga***

Magaaho nei, ko e viliaga ke lata mo e hukui he tau fanau aoga, fakahoko he tau tau oti ke he mahina Sepetema. Liga gahua mitaki e fakatokatokaaga nei mae aoga, ka ko e tau fanau aoga, liga manako a lautolu ke taute e viliaga mae hukui he tau fanau aoga ke he taha magaaho kehe he tau. Manatu a mautolu kua lata he tau aoga ke fifili ko e a fe he tau ke fakahoko ai e viliaga ke lata mo e hukui he tau fanau aoga.

|  |
| --- |
| Huhu 8a: Fe fe haau a manatu, ko e heigoa falu a mena kua aoga kaeke kua fifili ni he aoga e magaaho he tau ke fakahoko ai e viliaga ke moua e hukui mae tau fanau aoga?Huhu 8b: Fe fe haau a manatu, ko e heigoa falu a mena kua nakai hagahaga mitaki kaeke kua fifili ni he aoga magaaho he tau ke fakahoko ai e viliaga ke moua e hukui mae tau fanau aoga? |

**Falu a manatu fakakite foki mae tau hikihikiaga**

Manako foki a mautolu ke taute falu a hikihikiaga, ke liu kikite atu ke he tau matakupu ke lata mo e fai hukui foki ke lalafi atu poke fifiliaga he tau board members ke putoia oti mo e fai kitiaga ke he Tiriti o Waitangi. Maeke ia koe ke totou atu foki ke he tau mena nei mo e falu a hikihikiaga [here](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Maeke fefe ia koe ke fai talahauaga**

Tau tohi fakakite manatu ke he tau talahauaga nei to pa mo e fakaoti he aho 16 ia Iuni. Ke tuku mai haau a tau manatu fakakite, fano ke he [Education Consultation](https://consultation.education.govt.nz/education/more-choices-more-voices-rethinking-school-board-e/), meli hila, legislation.consultation@education.govt.nz poke tohi atu ke he.

Education Consultation

Ministry of Education

PO Box 1666

Wellington 6140

Mailoga foki-neke fakakite e tohi haau ki lalo hifo he Official Information Act.